ભાથીસેનાના કન્વીનર રજનીભાઇ ચૌહાણે જણાવ્યું હતું કે, ભાથીસેના સંગઠનની યુવા ટીમે ખંભાતના કતકપુર, કંસારી, શકરપુર, કાણીસા, સાયમા, બામણવા, માલુ, નગરા, ઝાલાપુર, ભાત તલાવડી, નાના કલોદરા, ઉંદેલ, ટીંબા, છતરડી જેવા ગામોની પ્રાથમિક શાળાઓમાં સફાઈ કાર્ય કરવામાં આવ્યું છે. જેથી શાળાઓ ખુલતાં જ વિદ્યાર્થીઓને સફાઇ કરવી પડતી હતી. ભાથીસેનાના યુવકો ગ્રામજનોની મદદથી સફાઈ ઝૂંબેશ શરૂ કરી છે. શાળાઓનું પ્રથમ સત્ર શરૂ થાય તે પહેલાં આગોતરું આયોજન હાથ ધરી જે તે શાળાઓના આચાર્યની મુલાકાત લઈ સફાઈ અભિયાન કાર્યક્રમ હાથ ધર્યો હતો. વિદ્યાર્થી રાજેશ સોલંકીએ જણાવ્યું હતું કે, બાળકોની અઠવાડિયા સુધી ચાલતી સફાઈ એક દિવસમાં તેમની ટીમે પૂર્ણ કરી છે.